text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Japandi er u\u0301rsliti\u00f0 av, at seta japanskt og skandinaviskt design saman. Or\u00f0i\u00f0 Japandi kemst av teimum ba\u0301\u00f0um or\u00f0unum Japan og Scandi.Hevur tu\u0301 hoyrt um ny\u0301ggjasta sti\u0301lin innan innr\u00e6tting? Hesin sti\u0301lurin er ein samanrenning av tveimum ymiskum ra\u0301kum u\u0301r tveimum ymiskum londum. Talan er nevniliga um samanrenningina av Skandinaviska og Japanska sti\u0301linum i\u0301 innr\u00e6ttingini."}, {"text_idx": "#000002", "text": "Hugtaki\u00f0 Japandi er u\u0301rsliti\u00f0 av b\u00e6\u00f0i japanskum og skandinaviskum sti\u0301li, eins og heiti\u00f0 ly\u0301sir: Japan + Scandi = Japandi. Tann Skandinaviski sti\u0301lurin ver\u00f0ur nevndur Scandi a\u00f0rasta\u00f0ni i\u0301 heiminum. Japandi er ein einfaldur sti\u0301lur, og ta\u00f0, i\u00f0 ey\u00f0kennir hendan sti\u0301lin er minimalisman og ny\u0301tslan av tilfari u\u0301r na\u0301ttu\u0301runi."}, {"text_idx": "#000003", "text": "Fyri at fa\u0301a eitt Japandi \u2019\u2019look\u2019\u2019 inni i\u0301 heimi ti\u0301num, skalt tu\u0301 ikki ny\u0301ta ov no\u0301gv innbu\u0301gv og pri\u0301\u00f0islutir i\u0301 innr\u00e6ttingini.Innbu\u0301gvi\u00f0 ma\u0301 ikki tyngja og fylla ov no\u0301gv. Innr\u00e6ttingin skal vera einf\u00f8ld, og innbu\u0301gvi\u00f0 skal sy\u0301nast l\u00e6tt fyri ru\u0301mi\u00f0. Hetta gevur eina a\u0301vi\u0301sa ro\u0301 og javnva\u0301g i\u0301 heiminum. Tr\u00e6 og anna\u00f0 tilfar u\u0301r nattu\u0301rini ver\u00f0ur no\u0301gv bru\u0301kt \u2013 b\u00e6\u00f0i ljo\u0301st og myrkt tr\u00e6."}, {"text_idx": "#000004", "text": "Eitt anna\u00f0, i\u00f0 ey\u00f0kennir henda sti\u0301lin, er ny\u0301tslan av natu\u0301rligum ljo\u0301si. Hetta fyri, at ta\u00f0 skal sy\u0301nast ljo\u0301st, l\u00e6tt og luftigt inni."}, {"text_idx": "#000006", "text": "B\u00e6\u00f0i Japandi og Scandi hava ta somu yvirskipa\u00f0u meginregluna i\u0301 innr\u00e6ttingini; sti\u0301lurin skal vera minimalistiskur. Minimalisman varpar ljo\u0301s a\u0301 reinar linjur, hondgj\u00f8rdir lutir og innbu\u0301gv u\u0301r tr\u00e6i. Japandi ger no\u0301gv burtur u\u0301r kontrastum. I\u0301sta\u00f0in fyri at ny\u0301ta dempa\u00f0ir og ro\u0301ligir litir, sum eru serliga ey\u00f0kendir fyri Scandi, ver\u00f0ur Japandi sti\u0301lurin fullfi\u0301ggja\u00f0ur vi\u00f0 myrkum litum sum kontrastum \u2013 b\u00e6\u00f0i sv\u00f8rtum litum, og eisini innbu\u0301gvi u\u0301r myrkum tr\u00e6i."}, {"text_idx": "#000007", "text": "Ta\u00f0, i\u00f0 ey\u00f0kennir Scandi, er, at ta\u00f0 vanliga ver\u00f0ur ny\u0301tt innbu\u0301gv u\u0301r ljo\u0301sum tr\u00e6i, eitt sindur av pastell litum og einf\u00f8ldum linjum."}, {"text_idx": "#000008", "text": "Ey\u00f0kenni fyri Japandi sti\u0301lin er heilt vi\u0301st eisini innandura plantur. Japandi sni\u00f0gevar ny\u0301ta annarlei\u00f0is st\u00f8ddir av plantum enn nor\u00f0urlendskir sni\u00f0gevar vanliga ny\u0301ta. Hetta hevur si\u0301na sjarmu vi\u00f0 s\u00e6r, og ger, at ta\u00f0 tykist fri\u0301skligt inni."}, {"text_idx": "#000010", "text": "Sti\u0301lurin i\u0301 Japan er sum sagt sera einfaldur og minimalisman er vi\u00f0 til at mynda hendan sti\u0301lin.Um tu\u0301 heldur, at Japandi er ov minimalistiskt, kanst tu\u0301 fri\u0301\u00f0ka um vi\u00f0 \u00f8\u00f0rum tilhoyri. Pastell litir ver\u00f0a ofta ny\u0301ttir i\u0301 nor\u00f0urlendskum heimum, fyri at ta\u00f0 skal tykjast meira livandi og fri\u0301skligt. Ny\u0301t til d\u00f8mis hondgj\u00f8rt tilhoyri sum keramikki, go\u0301lvteppir og pu\u0301tur \u2013 gjarna vi\u00f0 litum, i\u00f0 fa\u0301a ju\u0301st tann da\u0301min fram i\u0301 ru\u0301minum, i\u00f0 tu\u0301 ynskir."}, {"text_idx": "#000011", "text": "Slow living er eitt ra\u0301k sum ger um seg um allan heimin. Japandi er vi\u00f0 til at skunda undir henda liviha\u0301ttin, har i\u00f0 ein ikki ny\u0301tist at hava meira inni enn ney\u00f0ugt. Li\u0301vi\u00f0, har alt skal ganga skjo\u0301tt fyri seg, er ikki fyri \u00f8ll. Summi ynskja eitt meira avslappa\u00f0 og einfalt li\u0301v, har i\u00f0 tey liva i\u0301 hesi l\u00f8tu einans. Vi\u00f0 hesum liviha\u0301tti ver\u00f0ur samstundis hugsa\u00f0 um at liva umhv\u00f8rvisvinarliga, og at man er eitt vi\u00f0 nattu\u0301runa."}, {"text_idx": "#000012", "text": "Prei: Um tu\u0301 ynskir si\u0301ggja meira til henda sti\u0301lin, kanst tu\u0301 ny\u0301ta pinterest til at finna i\u0301bla\u0301stur."}]